מוניקה לפעמים "עולה על העצבים" של צ'נדלר בהיותה שתלטנית, בעלת אובססיה לסדר וניקיון, ובעלת יצר תחרותיות גדול מאוד. דברים אלו מביאים את צ'נדלר למספר מצבים כמו למשל שמוניקה לא מסוגלת לוותר על משחק טניס מול הבוס של צ'נדלר (שצ'נדלר מתעב), או שצ'נדלר צריך להסתיר את העובדה שהוא טוב בפינג פונג כדי שלא להיכנס לתחרות זוגות יחד איתה, או שמוניקה מכריחה את צ'נדלר לקיים איתה יחסי מין בלי הפסקה בגלל תחרות מטופשת נגד פיבי והחבר שלה.
בפרק "The One that Could Have Been" שמתאר מה היה יכול להיות אם דברים היו קורים אחרת בתוך החבורה, מוניקה עדיין שמנה וצ'נדלר לא מוצא בה שום עניין. עם זאת, כשחברה הנוכחי של מוניקה צריך לעזוב באמצע הדייט, היא וצ'נדלר שוכבים וצ'נדלר מתאהב בה, אז שניהם מסיימים יחד בכל מקרה.
ג'ניס ליטמן גוראלניק (נולדה הוסנסטיין).
לפני מערכת היחסים שלו עם מוניקה, יש לצ'נדלר מערכת יחסים באה-והולכת עם ג'ניס הוסנסטיין (מגי וילר). היא דמות מרכזית בחייו למרות שהוא מנסה כל הזמן להיפרד ממנה. בעונה הראשונה הוא יצא איתה ונפרד ממנה מספר פעמים. במהלך הפרק האחרון בעונה השנייה, צ'נדלר מבלה זמן רב בצ'ט עם בחורה ללא שם באינטרנט שאומרת לו שבעלה מנהל רומן. כשהם מחליטים להיפגש מתברר שזאת מי אם לא- ג'ניס. הם מתחילים עוד מערכת יחסים שנמשכת לתוך העונה השלישית. ג'ואי מתוודה לצ'נדלר שהוא שונא את ג'ניס בתחילת העונה השלישית אבל מחליט לנסות להתיידד עמה כי הוא רואה שצ'נדלר רציני הפעם. בפרק "The One With The Race Car Bed", ג'ואי רואה את ג'ניס מתנשקת עם בעלה לשעבר והוא מספר זאת לצ'נדלר שמתעמת עם ג'ניס שאומרת לו שהיא לא יודעת מה לעשות. צ'נדלר מדבר עם ג'ואי ומחליט לעזוב את ג'ניס כדי לא להיות הגורם שמונע ממשפחה להיות יחד.
עם זאת, בהמשך הסדרה, ג'ניס שוב פוגשת את צ'נדלר במהלך העונה הרביעית ורוצה לחזור אליו אך צ'נדלר, שלא מעוניין בה מנסה לרמוז לה שהוא לא רוצה אותה אך לא יודע איך לעשות זאת ומחליט לשקר לה, הוא מספר לה שהוא צריך לנסוע לתימן מטעם עבודתו. ג'ניס שרוצה להיפרד ממנו מסיעה אותו לשדה התעופה ומוודאת שהוא אכן עלה על המטוס מה שמאלץ את צ'נדלר לטוס לתימן ולחזור. זאת הפעם האחרונה שהם יוצאים כי אחר כך צ'נדלר מתחיל לצאת עם מוניקה. עם זאת, ג'ניס מופיעה בהמשך הסדרה כשהיא יוצאת עם רוס בעונה החמישית לזמן קצר. בעונה השביעית היא רוצה להיות נוכחת בחתונתם של צ'נדלר ומוניקה אבל צ'נדלר שנחרד מעצם המחשבה לא מסכים לכך אך לא יודע מה לומר לה, מוניקה עוזרת לו ומשתמשת בתירוץ מזויף, היא אומרת לג'ניס שצ'נדלר עדיין אוהב אותה, ג'ניס שלא רוצה להיכנס בין מוניקה לצ'נדלר מוותרת. צ'נדלר משתמש באותו תירוץ שמוניקה השתמשה בו בפעם שעברה כשהוא ומוניקה מגלים שג'ניס ובעלה החדש עומדים לגור בבית לידם, ושוב, ג'ניס מחליטה לעזוב. בפרק הסיום של העונה השמינית, ג'ניס יולדת באותו חדר לידה של רייצ'ל.
דמותה מזוהה בעיקר עם המשפט "או... מיי... גאד!!" () בקול מאונפף שהחברים מחקים לעיתים. דמותה של ג'ניס מופיעה בכל העונות למעט עונה 6 בה מושמע קולה בטייפ שצ'נדלר הכין למוניקה (למעשה הוא פשוט לקח טייפ שג'ניס הכינה לו).
קאת'י
קאת'י הייתה חברתו של ג'ואי אבל צ'נדלר התאהב בה בפרק "the own when chandler cross the line". צ'נדלר מנשק את קאת'י למרות שהיא עדיין עם ג'ואי. כאשר ג'ואי מגיע לדירתם אחרי שיצא עם בת זוגו השנייה קייסי (עליה קאת'י לא ידעה), צ'נדלר לא מספר לו על הנשיקה. יום למחרת, צ'נדלר קונה להם סלון חדש (אחרי שהקודם נשדד) כדי לפצות את ג'ואי. לאחר מכן, הוא מספרלו על הנשיקה. ג'ואי כועס ומחליט לעזוב את הדירה ולעבור לגור עם הוריו עד שימצא דירה חדשה. צ'נדלר מנסה לשכנע את ג'ואי לא לעבור דירה ולבסוף, השניים מסכמים שצ'נדלר ייכנס לקופסת עץ גדולה למשך שש שעות בה לא יוכל לדבר כדי לפצות את ג'ואי (הרעיון הגיע מג'ואי שנזכר בפעם בו הוא אכזב את צ'נדלר כשנעלו אותו בתוך ארונית הבידור ושדדו אותם). לאחר כמה שעות, קאת'י מגיעה לדירתן של מוניקה ורייצ'ל (שם חוגגים החברים את חג ההודיה) בכדי לחפש את צ'נדלר ולהסביר שהיא לא רוצה להיות הגורם המפריד בין שני חברים טובים (צ'נדלר וג'ואי). קאת'י נפרדת מצ'נדלר בזמן שהוא בקופסה ולא יכול לדבר. מתוך רחמים ואהבתו לחברו הטוב, משחרר ג'ואי את צ'נדלר מהקופסה כדי שיוכל לרוץ אחרי קאת'י ולמנוע ממנה לעזוב. השניים חוזרים להיות ביחד (צ'נדלר וקאת'י) באותו הערב. לאחר כמה שבועות בהם צ'נדלר וקאת'י יצאו, מגיע צ'נדלר לראות את אחת ההופעות שלה. בהופעה, קאת'י משחקת זונה ששוכבת עם אחד מחברי הקאסט (ישנן רמיזות שהוא נראה טוב מאוד). צ'נדלר חושש שהם שוכבים מחוץ לבמה ומנסה לברר עם חבריו מה הוא צריך לעשות. ג'ואי מספר לו על תאוריה שפיתח על פיה במידה ויש להט\כימיה בין שני השחקנים על הבמה הם לא שוכבים מחוץ לבמה ובמידה ואין כימיה על הבמה הם שוכבים מחוץ לבמה. צ'נדלר מגיע לראות פעם נוספת את המחזה של קאת'י ומבחין שנעלמה הכימיה בינה לבין השחקן השני (ניק). כשנגמר המחסה, צ'נדלר צועק על קאת'י והשניים קרובים ללהיפרד. לאחר כמה ימים בהם קאת'י לא התקשרה לצ'נדלר הוא מתייעץ שוב עם חבריו ומסביר להם שנפרד ממנה כיוון שלא היה להט על הבמה כשהם שכבו. חבריו מופתעים שבגלל סיבה כזו הוא נפרד ממנה וג'ואי מסביר לו "שזו רק תאוריה". צ'נדלר ממהר לביתה של קאת'י כדי לנסות לחזור אליה. כשנכנס לדירתה, מגלה צ'נדלר את מכנסיו של ניק (השחקן שהיא שוכבת איתו במחזה) על אחד הכיסאות בדירה ובאותו הערב הם נפרדים לאלתר.
חברויות.
רוס גלר.
צ'נדלר ורוס הם חברים הכי טובים מאז שהיו שותפים בקולג'. הם עשו "הסכמים" ביניהם על כך שהם לא יקיימו יחסים עם בנות ששניהם רצו (אך שניהם הפרו אותם). צ'נדלר התארח בביתו של רוס ומשפחתו כל חג הודיה. צ'נדלר ורוס הולכים לעיתים לשחק כדורסל וטניס. הם גם מדוכים יחד על ידי זוג בריונים שגונבים לצ'נדלר את הכובע. בפרק "The One with the Football" רוס בוחר בצ'נדלר להיות השחקן הראשון שלו למרות שרייצ'ל הייתה אז חברה שלו. רוס מתאר לפעמים את צ'נדלר כחברו הטוב ביותר ולהפך. צ'נדלר היה הראשון לדעת על אהבתו הסודית של רוס לרייצ'ל. כשצ'נדלר ורוס היו בקולג', הוריו של רוס באו לביקור והריחו מריחואנה. רוס אמר שצ'נדלר עישן וברח דרך החלון. בעקבות כך הוריו של רוס לא חיבבו את צ'נדלר.
ג'ואי טריביאני.
עד ליום שבו צ'נדלר עובר לגור עם מוניקה, הוא גר יחד עם חברו הטוב ושותפו ג'ואי טריביאני. דירתם של ג'ואי וצ'נדלר היא מוקד חשוב בעלילה מפני ששם מתקיימות פגישות רבות של החבורה. שניהם נמצאים בחברות קרובה מאוד ונקלעים ללא מעט אירועים מצחיקים. ההרפתקאות שלהם כוללות: איבוד בנו התינוק של רוס (בן) באוטובוס; חששותיו של צ'נדלר מ"יחידת הבידור" שג'ואי בנה שהייתה גדולה מידי כך שחסמה את הדלתות לחדרי השינה שלהם; קנייתם של ברווז ואפרוח; וקנייתו של שולחן כדורגל במקום שולחן רגיל. בדיחה רצה היא שג'ואי וצ'נדלר הם כמו זוג מבוגר נשוי בזמן שהם מתווכחים, כאשר צ'נדלר מקבל את תפקיד האישה. למרות שבאחד הפרקים (אחרי שצ'נדלר עובר לגור עם מוניקה) כאשר לג'ואי יש שותפה, ג'ואי לוקח את תפקיד האישה במהלך הוויכוח בינו לצ'נדלר כשהוא אומר הערות כמו: "למה שתאמר דבר כזה? זה כל כך אכזרי!" ו"זה לא מה שאמרת, זאת הצורה שבה אמרת את זה", בגלל שתכונותיה הנשיות של שותפתו עוברות אליו.
בפרק "The One With The Flashback" מתגלה כי שניהם התחילו ברגל שמאל את היחסים ביניהם, כאשר צ'נדלר מחפש שותף חדש וג'ואי שבא לבדוק את הדירה אומר ש"אני קול עם הקטע ההומואי" (ג'ואי חשב שצ'נדלר הומו).
ג'ואי בא לבדוק את הדירה של צ'נדלר אחרי שצ'נדלר כבר בחר למעשה את השותף החדש שלו- צלם אופנה שיש לו אחות שמשחקת בסרטי פורנו. אבל אחרי שמר הקלס (השכן העצבני שגר בדירה מתחת לדירתה של מוניקה) אומר לצלם שהוא השותף החדש של צ'נדלר הצלם עוזב ולא חוזר יותר, דבר שמאלץ את צ'נדלר לקבל את ג'ואי כשותפו החדש. הם מגלים שיש להם הרבה במשותף כולל ספורט ובירה. ג'ואי גם מציג לצ'נדלר את תוכנית הטלוויזיה משמר המפרץ וכך הופכת לתוכנית האהובה עליהם.
צ'נדלר מסייע לג'ואי לעיתים קרובות במהלך הסדרה כאשר הוא משלם בשבילו שכר דירה, צילומים וקונה לו את מרבית האוכל. לעומת זאת, בפרק "The One that Could Have Been", התפקידים מתהפכים וצ'נדלר הוא זה שמקבל נדבות מג'ואי שמתגלגל בכסף. בנקודה מסוימת בפרק ג'ואי מנסה לסייע לצ'נדלר על ידי כך שהוא ממנה אותו לעוזר האישי.
רייצ'ל גרין.
רייצ'ל היא אחת מחמשת חבריו הטובים של צ'נדלר.
הוא הכיר אותה בחג ההודיה בשנת 1986, בביתם של הוריהם של רוס ומוניקה. באותו חג ההודיה (שהתקיים שנים לפני עלילות הסדרה, באותו הזמן מוניקה הייתה שמנה), רוס וצ'נדלר דיברו בסודיות במטבח. רוס, שהיה מאוהב ברייצ'ל אמר שיציע לה לצאת הלילה, צ'נדלר התנגד בתוקף כי לא רצה להישאר לבד עם אחותו של רוס, מוניקה וכינה בטענה "אל תשאיר אותי לבד, אני לא רוצה להישאר לבד עם אחותך השמנה". מוניקה (שרתחה על אמרתו של צ'נדלר) התייעצה עם רייצ'ל על הנקמה שתנקום בצ'נדלר. לאחר שנה, בחג ההודיה, מוניקה הייתה רזה ומושכת וניסתה לפתות את צ'נדלר כדי שיתפשט והיא תוכל לזרוק אותו לחצר ולהשפיל אותו בפני השכנים. במקום זאת, היא בטעות, חתכה לו את קצה הבוהן עם סכין כשניסתה לפתות אותו בעצתה של רייצ'ל.
בעונה העשירית התגלה שצנדלר נישק את רייצ’ל במסיבה בקולג שלו ושל רוס בשביל לנקום ברוס על זה שנישק מישהי שצנדלר היה מאוהב בה
פיבי בופה.